KIRJALLINEN KYSYMYS E-2894/98

esittäjä(t): Wilmya Zimmermann (PSE) komissiolle

(28. syyskuuta 1998)

Aihe: Ongelmat EY:n perustamissopimuksen 8-8 e artiklan toteutuksessa (unionin kansalaisuus, vapaa liikkuminen)

Monien jäsenvaltioiden ulkomaalaislain asettamat rajoitukset ovat usein ristiriidassa EY:n perustamissopimuksen 8 artiklan tavoitteiden kanssa. Sosiaalisia kysymyksiä ja työtä koskevat lait asettavat ulkomaalaiset usein oman maan kansalaisia huonompaan asemaan.

Mitä komissio tekee jäsenvaltioiden ulkomaalaislain suhteen vapaan liikkumisen ongelmien poistamiseksi?

Komission jäsenen M. Montinkomission puolesta antama vastaus

(11. joulukuuta 1998)

EY:n perustamissopimuksen 8a artiklassa määrätään, että jokaisella unionin kansalaisella on oikeus vapaasti liikkua ja oleskella jäsenvaltioiden alueella. Oikeuteen sovelletaan niitä rajoituksia ja edellytyksiä, joista määrätään EY:n perustamissopimuksessa ja sen täytäntöönpanomääräyksissä.

Komissio halusi tehdä yhteenvedon kaikista niistä seurauksista, joita unionin kansalaisuuden sisällyttäminen perustamissopimukseen aiheuttaa ja pyysi tammikuussa 1996 Simone Veilin johtamaa korkean tason asiantuntijaryhmää yksilöimään alalla vielä olevat ongelmat, arvioimaan ne ja ehdottamaan ratkaisuja. Asiantuntijaryhmä esitteli kertomuksensa maaliskuussa 1997 ja se on myös toimitettu parlamentille. Komissio antoi kaksi kuukautta myöhemmin toisen kertomuksen unionin kanalaisuudesta(1) arvioidaakseen unionin kansalaisuuden soveltamista käytännössä. Kesäkuussa 1997 komissio hyväksyi sisämarkkinoiden toimintasuunnitelman(2), joka vahvistettiin Amsterdamin Euroooppa-neuvostossa. Siihen sisältyi ehdotuksia oleskeluoikeudesta, sosiaaliturvasta ja työvoiman liikkuvuudesta.

Komissio on sen jälkeen ilmoittanut useista toimista, jotka luetellaan yksityiskohtaisesti 1. heinäkuuta 1998 neuvostolle ja parlamentille toimitetussa tiedonannossa(3). Samassa tiedonannossa ilmoitettiin myös useista uusista aloitteista, joilla on tarkoitus helpottaa henkilöiden vapaata liikkuvuutta yhteisössä ja vahvistaa kansalaisten oikeuksia. Aloitteet koskevat maahantulo- ja oleskeluoikeuksia, työnsaantia, sosiaaliturvaa ja perhettä koskevia oikeuksia, verotuskohtelua ja taloudellisia kysymyksiä, kulttuuriin liittyviä oikeuksia, kolmansien maiden kansalaisten erityisasemaa ja yksityishenkilöiden oikeuksien turvaamista.

Sosiaali- ja työlainsäädännön osalta komissio antoi vuonna 1997 toimintasuunnitelman työntekijöiden vapaasta liikkuvuudesta(4). Toimintasuunnitelmassa osoitetaan tapoja yhteistyön kehittämiseksi ja vastuun lisäämiseksi. Lisäksi siinä esitetään, miten tietoa työntekijöiden oikeudesta vapaaseen liikkuvuuteen voidaan lisätä ja saada avoimemmaksi muun muassa viranomaisten yhteistyön ja erilaisten tiedotusjärjestelmien avulla, luomalla työntekijöitä varten erityisiä yhteys- ja tietopisteitä, tehostamalla yhteistyötä työmarkkinaosapuolten kanssa ja tiedottamalla avoimemmin oikeudesta vapaaseen liikkuvuuteen.

Lisäksi komissio on jo tehnyt ehdotuksen työntekijöiden vapaasta liikkuvuudesta yhteisön alueella 15. lokakuuta 1968 annetun asetuksen (ETY) 1612/68(5) ja jäsenvaltioiden työntekijöiden ja heidän perheidensä liikkumista ja oleskelua yhteisön alueella koskevien rajoitusten poistamisesta 15. lokakuuta 1968 annetun neuvoston direktiivin 68/360/ETY(6) tarkistamisesta.

(1) KOM(97) 230 lopullinen.

(2) SEK(97)1 lopullinen.

(3) KOM(98) 403 lopullinen.

(4) KOM(97) 586 lopullinen.

(5) EYVL L 257, 19.10.1968.

(6) EYVL L 257, 19.10.1968.